उल्लेखनीय है कि कुछ समय पहले केंद्रीय सड़क एवं राजमार्ग मंत्री नितिन गडकरी ने सरकारी नौकरियों को लेकर सवाल उठाते हुए कहा था कि, ‘‘कुछ लोग आरक्षण की मांग कर रहे हैं लेकिन नौकरियां कहां हैं?’’ देश में बेरोजगारी की स्थिति का इसी से अनुमान लगाया जा सकता है कि इस वर्ष जनवरी में मध्य प्रदेश में 8वीं पास योग्यता और 7,500 रुपए मासिक मानदेय वाली चपड़ासी की नौकरी के 57 पदों के लिए प्राप्त होने वाले 60,000 आवेदन पत्रों में बड़ी संख्या में इंजीनियर, एम.बी.ए. और पी.एच.डी. डिग्री वाले उम्मीदवार शामिल थे।